CELEX: 62008CN0535
Language: ro
Date: 2008-12-03 00:00:00
Title: Cauza C-535/08: Cerere de pronunțare a unei hotărâri preliminare introdusă de Tribunale Amministrativo Regionale per la Sicilia (Italia) la 3 decembrie 2008 — Maria Catena Rita Pignataro/Ufficio Centrale Circoscrizionale c/o Tribunale di Catania și alții

7.2.2009   
            
            
               RO
            
            
               Jurnalul Oficial al Uniunii Europene
            
            
               C 32/22
            
         Cerere de pronunțare a unei hotărâri preliminare introdusă de Tribunale Amministrativo Regionale per la Sicilia (Italia) la 3 decembrie 2008 — Maria Catena Rita Pignataro/Ufficio Centrale Circoscrizionale c/o Tribunale di Catania și alții
   (Cauza C-535/08)
   (2009/C 32/38)
   Limba de procedură: italiana
   Instanța de trimitere
   Tribunale Amministrativo Regionale per la Sicilia
   Părțile din acțiunea principală
   
      Reclamantă: Maria Catena Rita Pignataro
   
      Pârâți: Ufficio Centrale Circoscrizionale c/o Tribunale di Catania și alții
   Întrebările preliminare
   
               1)
            
            
               Articolul 6 UE, articolul 3 din Primul protocol adițional la Convenția europeană pentru apărarea drepturilor omului și a libertăților fundamentale, pus în aplicare prin Legea nr. 848 din 1955, articolul 2 din Protocolul nr. 4 la Convenția europeană pentru apărarea drepturilor omului și a libertăților fundamentale și articolul 25 din Pactul internațional privind drepturile civile și politice, pus în aplicare prin Legea nr. 881 din 1977, trebuie interpretate ca fiind compatibile sau incompatibile cu legislația regională cuprinsă în articolul 1 quater, în articolul 14 bis al treisprezecelea paragraf litera c), în articolul 15 al treilea paragraf litera d), în articolul 16 bis al șaptelea paragraf litera a) și în articolul 17 ter al patrulea paragraf literele b) și c) din Legea nr. 29 din 1951 a Regiunii Sicilia, care nu permit eligibilitatea cetățenilor care nu au reședința în Sicilia în momentul prezentării candidaturilor pentru participarea la alegerea Assemblea Regionale Siciliana?
            
         
               2)
            
            
               Articolele 17 CE și 18 CE (fostul articol 8 A din Tratatul CE) se opun legislației regionale citate la punctul 4.1 sau sunt compatibile cu aceasta?